南丫發電廠

南丫發電廠，人稱三支香，位於香港南丫島波羅咀，由香港電燈公司打骰。電廠所處地皮有123英畝，主力燒炭，亦會燒天然煤氣，1978年起為港島、鴨脷洲同埋南丫島給應電力。南丫電廠現時發電37億萬火。機器包括：8副燒炭發電機，5副煤氣發電機，1部風車，1副日光發電機與及2部combined cycle units。

沿革 
興建工程分為三期進行。
第一期：3副燒炭發電機2½億萬火，1984年落成。
第二期：3副煤氣發電機3½億萬火，1副0.55億萬火同6副1¼億燃氣輪機，1991年落成。
第三期：2副煤氣發電機3½億萬火，1997年落成。
2002年，將1.25億萬火燃氣輪機被改裝為3.45½億萬火combined cycle units。
另外1副3.35億萬火combined cycle units於2006年落成。

擴建工程 
為咗滿足不斷上升嘅用電量同埋減低燃煤發電嘅排放污染量，喺發電廠以南進行咗擴建工程，填海22公頃，起咗六台一共1800兆瓦嘅燃氣聯合循環機組同埋新輸電系統。第一台335兆瓦嘅燃氣機組喺2006年7月併網，10月開始商業運作，令到南丫發電廠嘅總裝機容量加到3736兆瓦。

南丫發電廠擴建部分嘅發電機組用天然氣做主要燃料，天然氣燒完之後產生嘅氮氧化物同埋二氧化碳會大幅減低，二氧化硫同埋懸浮粒子嘅排放量重近乎零，可以減低對環境嘅破壞。

南丫島
香港供電